Наруш

**Наруш** (*Нарэш*, *Нарыш*, *Нараш*) — мужчынскае імя і вытворнае ад яго прозьвішча.

## Паходжаньне

Нора (Noro) — імя германскага паходжаньня. Іменная аснова -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне'.

Імя Норуш (Норыш) гістарычна бытавала ў Польшчы: *Norusch* (1446 год), *Norisch* (1442, 1444 і 1450 гады).

У Чэхіі бытавала германска-славянскае імя Noreš.

Варыянты імя ў гістарычных крыніцах: *domina Katherina dedit [in]scribere animam viri sui nomine Mathia alias Narusch* (кастрычнік 1445 году); *Воитъку Нарушевичу 12 копъ* (23 лістапада 1486 году); *а 2 у [[Ашмяны|Ошъмене]], въ Станька Нарушевича* (14 сьнежня 1486 году); *Воитьку Нарушевичу 12 копъ с корчомъ ошменъскихъ*, *Мартину, Станькову сыну Нарушевича, 6 копъ з мыта въ [[Менск|Менъску]], а 6 копъ с корчомъ в [[Краснае|Красномъ Селе]]*, *въ Станька Нарушовича* (17 сакавіка 1488 году); *nobilibusque dominis… [[Альбэрт|Alberto]] Naruszowicz* (10 ліпеня 1490 году); *tributarios in Oszowiec et in Pasieka… Nieresch* (12 траўня 1494 году); *панъ Воитко Нарушевич* (25 чэрвеня 1499 году); *службы у [[Жыжмары|Жижморском]] повете на има Наруша [[Эймант|Еимонтовича]]* (8 верасьня 1511 году); *людеи наших [[Браслаў|Бряславского]] повета… Наруша [[Рымша|Римшевича]]* (29 траўня 1514 году); *людеи наших [[Стаклішкі|Стоклишского]] повета…а Наруша [[Манцейка|Монтеиковича]]* (19 студзеня 1515 году); *в [[Горадня|Городенском]] повете шест служоб людеи… Нарушка з братьею Иванелевичов* (3 кастрычніка 1516 году); *Павел Нарушевичъ, писар латинским господара короля его милости* (21 сьнежня 1516 году); *Ян Нарушевичъ… Матеи Нарушевичъ*, *Пашко Нарушевичъ… Пронец Нарушевичъ… Нарушь Буивидовичъ… Мацко Нарушевичъ… Станислав Нарушевич *, *Нарушь Андрушъковичъ*, *Ян Нареишович*, *Нарушъ Миколаевичъ*, *Ленартъ Нарушевичъ… Юхно Нарушовичъ… Павел Нарушевичъ*, *Нареиша Иньковичъ*, *Петръ Нарушевичъ… Миколаи Нарушевич* (1528 год); *co Narusz z [[Буш|Buszom]] trzymali* (1554 год); *Monika Narusz* (1797 год).

## Носьбіты
* Войтка Нарушавіч — літоўскі баярын, які атрымаў наданьні ад вялікага князя Казімер; заснавальнік роду Нарушэвічаў
* Ян і Мацей Нарушавічы — ашмянскія баяры, якія ўпамінаюцца ў попісе войска Вялікага Княства Літоўскага 1528 году
* Пашка, Пранец, Мацька і Станіслаў Нарушавічы, Наруш Буйвідавіч — рудамінскія баяры, якія ўпамінаюцца ў попісе войска ВКЛ 1528 году
* Наруш Андрушкавіч — тавянскі баярын, які ўпамінаецца ў попісе войска ВКЛ 1528 году
* Наруш Мікалаевіч — жыжмарскі баярын, які ўпамінаецца ў попісе войска ВКЛ 1528 году
* Ленарт, Юхна і Павал Нарушавічы — эйшыскія баяры, якія ўпамінаюцца ў попісе войска ВКЛ 1528 году
* Пётар і Мікалай Нарушавічы — відуклеўскія баяры, якія ўпамінаюцца ў попісе войска ВКЛ 1528 году
* Наруш Ганусавіч — жыхар Жамойцкага староства, які ўпамінаецца ў 1537—1538 гадох

Нарышы-Пашкевічы — літоўскі шляхецкі род.

Назву Нарушова маюць вёскі на гістарычных Ашмяншчыне і Полаччыне. На гістарычнай Ашмяншчыне існуюць вёскі Нарушаўцы і Нарушышкі, на гістарычнай Случчыне — Нарэшавічы, на гістарычнай Лідчыне — Нарашы.

## Крыніцы

Катэгорыя:Мужчынскія імёны